CELEX: 32016R1157
Language: da
Date: 2016-07-11 00:00:00
Title: Kommissionens gennemførelsesforordning (EU) 2016/1157 af 11. juli 2016 om ændring af gennemførelsesforordning (EU) nr. 964/2014 for så vidt angår standardvilkår og -betingelser for finansielle instrumenter til en saminvesteringsfacilitet og en byudviklingsfond

16.7.2016   
               
               
                  DA
               
               
                  Den Europæiske Unions Tidende
               
               
                  L 192/1
               
            KOMMISSIONENS GENNEMFØRELSESFORORDNING (EU) 2016/1157
      af 11. juli 2016
      om ændring af gennemførelsesforordning (EU) nr. 964/2014 for så vidt angår standardvilkår og -betingelser for finansielle instrumenter til en saminvesteringsfacilitet og en byudviklingsfond
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (1), særlig artikel 38, stk. 3, andet afsnit, og
      ud fra følgende betragtninger:
      
                  (1)
               
               
                  For at fremme brugen af finansielle instrumenter, der etableres på nationalt, regionalt, transnationalt og tværnationalt niveau og forvaltes af forvaltningsmyndigheden eller under forvaltningsmyndighedens ansvar i overensstemmelse med artikel 38, stk. 3, litra a), i forordning (EU) nr. 1303/2013, blev der ved Kommissionens gennemførelsesforordning (EU) nr. 964/2014 (2) fastlagt bestemmelser om standardvilkår og -betingelser for tre finansielle instrumenter: et porteføljerisikodelingslån, en porteføljegaranti med loft og et renoveringslån.
               
            
                  (2)
               
               
                  For at fremme gennemførelsen af de europæiske struktur- og investeringsfondes støtte til endelige modtagere er det nødvendigt at fastlægge bestemmelser om standardvilkår og -betingelser for endnu to finansielle instrumenter: en saminvesteringsfacilitet og en byudviklingsfond.
               
            
                  (3)
               
               
                  En saminvesteringsfacilitet er et passende finansielt instrument til støtte for udviklingen af iværksætterkulturen for små og mellemstore virksomheder (SMV'er), som befinder sig på forskellige udviklingstrin. Saminvesteringsfaciliteten bør udvikle de lokale aktiemarkeder og tiltrække yderligere egenkapitalinvesteringer i SMV'er gennem partnerskaber med private investorer.
               
            
                  (4)
               
               
                  En byudviklingsfond er et passende finansielt instrument til at tackle de mange økonomiske, miljømæssige og sociale problemer i byområder beliggende i støttede områder, som fremgår af et regionalstøttekort i henhold til traktatens artikel 107, stk. 3, litra a) og c). Byudviklingsfonde kan anvendes til at tilvejebringe medinvesteringer fra private investorer for at støtte gennemførelsen af byudviklingsprojekter og bør være rettet mod at imødegå markedssvigt ved at støtte bæredygtige byudviklingsstrategier, i tilfælde hvor der er begrænsede disponible midler eller hvor investorerne udviser begrænset interesse i at støtte byudviklingsprojekter.
               
            
                  (5)
               
               
                  Gennemførelsesforordning (EU) nr. 964/2014 bør derfor ændres.
               
            
                  (6)
               
               
                  Foranstaltningerne i denne forordning er i overensstemmelse med udtalelsen fra Koordinationsudvalget for de Europæiske Struktur- og Investeringsfonde —
               
            VEDTAGET DENNE FORORDNING:
      Artikel 1
      I gennemførelsesforordning (EU) nr. 964/2014 foretages følgende ændringer:
      
                  1)
               
               
                  Artikel 1 affattes således:
                  »Artikel 1
                  Formål
                  Ved denne forordning fastsættes der regler vedrørende standardbetingelserne og -vilkårene for følgende finansielle instrumenter:
                  
                              a)
                           
                           
                              et porteføljerisikodelingslån (»RS-lån«)
                           
                        
                              b)
                           
                           
                              en porteføljegaranti med loft
                           
                        
                              c)
                           
                           
                              et renoveringslån
                           
                        
                              d)
                           
                           
                              en saminvesteringsfacilitet
                           
                        
                              e)
                           
                           
                              en byudviklingsfond.«
                           
                        
            
                  2)
               
               
                  I artikel 3 affattes overskriften således:
                  »Artikel 3
                  Støtte i henhold til standardbetingelserne og -vilkårene«
               
            
                  3)
               
               
                  Som artikel 8a og 8b indsættes:
                  »Artikel 8a
                  Saminvesteringsfacilitet
                  1.   Saminvesteringsfaciliteten skal tage form af en equity-fond, der forvaltes af en finansiel formidler, der investerer bidrag fra de europæiske struktur- og investeringsfonde (ESIF) i små og mellemstore virksomheder (SMV'er). Saminvesteringsfaciliteten skal tiltrække yderligere investeringer i SMV'er gennem et partnerskab med private medinvestorer på grundlag af hver enkelt transaktion.
                  2.   Saminvesteringsfaciliteten opfylder betingelserne og vilkårene i bilag V.
                  Artikel 8b
                  Byudviklingsfond
                  1.   Byudviklingsfonden skal tage form af en lånefond og oprettes og forvaltes af en finansiel formidler med bidrag fra ESIF-programmet og anvendelse af medfinansiering på mindst 30 % fra den finansielle formidler og medinvestorer. Byudviklingsfonden skal finansiere og støtte gennemførelsen af byudviklingsprojekter i støttede områder, der er opført på et regionalstøttekort for perioden 1. juli 2014 til 31. december 2020 i overensstemmelse med traktatens artikel 107, stk. 3, litra a) og c), samt mobilisere medinvesteringer fra private kilder.
                  2.   Byudviklingsfonden opfylder betingelserne og vilkårene i bilag VI.«
               
            
                  4)
               
               
                  Bilag V og VI som anført i bilaget til denne forordning indsættes.
               
            Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 11. juli 2016.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 347 af 20.12.2013, s. 320.
      
         (2)  Kommissionens gennemførelsesforordning (EU) nr. 964/2014 af 11. september 2014 om gennemførelsesbestemmelser til Europa-Parlamentets og Rådets forordning (EU) nr. 1303/2013 for så vidt angår standardvilkår og -betingelser for finansielle instrumenter (EUT L 271 af 12.9.2014, s. 16).
      
         BILAG
         »
               BILAG V
               
                  SAMINVESTERINGSFACILITET
               
               
                  Skematisk fremstilling af princippet bag saminvesteringsfaciliteten
               
               
                  Betingelser og vilkår for saminvesteringsfaciliteten
               
               
                           
                              Opbygningen af det finansielle instrument
                           
                        
                        
                           Saminvesteringsfaciliteten skal investere i SMV'ers egenkapital med bidrag fra ESIF-programmet, den finansielle formidlers egne midler og private medinvestorer.
                           Den finansielle formidler er en privat enhed, der træffer alle beslutninger om investeringer og salg med den omhu, som kræves af en professionel fondsadministrator i god tro. Den finansielle formidler skal være økonomisk og retligt uafhængig af forvaltningsmyndigheden og holdingfonden.
                           Private medinvestorer er private organer, som skal være retligt uafhængige af den finansielle formidler.
                           Saminvesteringsfaciliteten stilles til rådighed inden for rammerne af en operation, der indgår i prioritetsaksen som defineret i det program, der finansieres via ESI-fondene, og er defineret i forbindelse med forhåndsvurderingen, jf. artikel 37 i forordning (EU) nr. 1303/2013.
                        
                     
                           
                              Formålet med instrumentet
                           
                        
                        
                           Formålet med instrumentet er at
                           
                                       1)
                                    
                                    
                                       investere i SMV'er, som befinder sig i igangsætnings-, start- og udvidelsesfasen, eller i gennemførelse af nye projekter, indtrængning på nye markeder eller nye udviklingsprojekter i eksisterende virksomheder som led i aftaler om saminvestering (partnerskabstilgang) med medinvestorer for hver enkelt sag. Disse investeringer foretages inden for rammerne af Kommissionens forordning (EU) nr. 651/2014 (*).
                                    
                                 
                                       2)
                                    
                                    
                                       tilvejebringe mere kapital for at øge investeringsniveauet for SMV'er.
                                    
                                 Målene er knyttet til følgende betingelser.
                           Bidraget fra ESIF-programmet til saminvesteringsfaciliteten må ikke fortrænge tilgængelig finansiering fra andre offentlige eller private investorer.
                           Saminvesteringsfacilitetens beløb og satser fastsættes med henblik på at afbøde den mangel på egenkapital, som blev identificeret i forhåndsvurderingen af det finansielle instrument i henhold til artikel 37 i forordning (EU) nr. 1303/2013.
                           Via ESIF-programmet ydes der finansiering til saminvesteringsfaciliteten med henblik på at opbygge en portefølje af investeringer i SMV'er. Saminvesteringsfaciliteten deltager sammen med den finansielle formidler og en række medinvestorer for hver enkelt sag.
                           Hvis der er tale om en holdingfondstruktur, overfører holdingfonden bidraget fra ESIF-programmet til den finansielle formidler, som er ansvarlig for saminvesteringsfaciliteten.
                           Ud over ESIF-programbidraget kan holdingfonden bidrage med sine egne midler. Reglerne om statsstøtte finder anvendelse, når de af holdingfonden tilvejebragte midler er statsmidler. Når en holdingfonds midler kombineres med andre statsmidler, finder artikel 21 i forordning (EU) nr. 651/2014 også anvendelse.
                        
                     
                           
                              Statsstøtte
                           
                        
                        
                           Saminvesteringsfacilitetens investeringer gennemføres som et instrument, der indebærer statsstøtte. Den betragtes som forenelig med det indre marked og kræver ikke ad hoc-notifikation/meddelelse, forudsat at betingelserne for forenelighed i artikel 21 i forordning (EU) nr. 651/2014 er opfyldt.
                           Statsstøttens niveau vurderes for så vidt angår holdingfonden, den finansielle formidler, de private investorer og de endelige modtagere.
                           For hver enkelt sag skal det samlede niveau for den private medvirken i SMV'erne som minimum nå følgende satser:
                           
                                       a)
                                    
                                    
                                       10 % for risikofinansieringen til støtteberettigede virksomheder, der ikke på noget marked har foretaget deres første kommercielle salg
                                    
                                 
                                       b)
                                    
                                    
                                       40 % for risikofinansieringen til støtteberettigede virksomheder, der har været aktive på et marked i mindre end 7 år efter deres første kommercielle salg
                                    
                                 
                                       c)
                                    
                                    
                                       60 % for risikofinansieringen til enten støtteberettigede virksomheder, der har brug for en første risikofinansieringsinvestering, som er større end 50 % af deres gennemsnitlige årsomsætning i de foregående 5 år, beregnet på grundlag af en forretningsplan, der er udarbejdet med henblik på at trænge ind på et nyt produktmarked eller geografisk marked, eller til opfølgende investeringer i støtteberettigede virksomheder efter den 7-årige periode.
                                    
                                 Den private medvirken betragtes her som investeringer foretaget af private organer.
                           Med henblik på saminvesteringsfaciliteten er støtte til den endelige modtager tilladt, hvis:
                           
                                       a)
                                    
                                    
                                       støtte til private medinvestorer er tilladt
                                    
                                 
                                       b)
                                    
                                    
                                       den finansielle formidler forvaltes på markedsvilkår og finasieringsbeslutningerne er uafhængige og profitorienterede
                                    
                                 
                                       c)
                                    
                                    
                                       loftet for privat finansiering i artikel 21, stk. 10, i forordning (EU) nr. 651/2014 er opnået.
                                    
                                 Omkostningerne til udvikling af investeringsprojekter, due diligence og til ledsagelse af de endelige modtagere afholdes over forvaltningsomkostningerne og/eller -vederlag hos den finansielle formidler, der forvalter saminvesteringsfaciliteten.
                           For ELFUL-støttede aktiviteter gælder de generelle statsstøtteregler.
                        
                     
                           
                              Investerings-politik
                           
                        
                        
                           a)   Udbetaling fra forvaltningsmyndigheden eller holdingfonden til saminvesteringsfaciliteten
                           
                           Efter undertegnelsen af en finansieringsaftale mellem forvaltningsmyndigheden eller holdingfonden og den finansielle formidler overfører den relevante forvaltningsmyndighed eller holdingfond offentlige bidrag fra programmet til saminvesteringsfaciliteten. Overførslen dækker behovene til investeringer samt forvaltningsomkostninger og -gebyrer. Overførslen sker i trancher.
                           Investeringen bekræftes i forhåndsvurderingen i overensstemmelse med artikel 37 i forordning (EU) nr. 1303/2013.
                           Saminvesteringsfacilitetens investeringspolitik skal omfatte en klar exitstrategi. Strategien skal indgå i finansieringsaftalen.
                           b)   Udbetaling fra saminvesteringsfaciliteten til støtteberettigede SMV'er
                           
                           Saminvesteringsfaciliteten skal inden for en på forhånd fastsat tidsfrist foretage investeringer sammen med den finansielle formidler og andre private investorer.
                           Den udvalgte finansielle formidler skal for hver enkelt sag tiltrække yderligere finansiering fra den finansielle formidler eller et instrument, der er tilknyttet den finansielle formidler, som udgør mindst 1 % med henblik på interessesammenfald, og fra medinvestorer, dvs. private investorer.
                           Investeringsbeslutningerne skal være profitorienterede. En investering betragtes som profitorienteret, hvis den opfylder følgende betingelser:
                           
                                       i)
                                    
                                    
                                       den finansielle formidler er etableret i henhold til gældende love og gennemfører en due diligence-undersøgelse med henblik på at sikre en kommercielt forsvarlig investeringsstrategi, herunder en passende risikospredning, hvorved der opnås økonomisk levedygtighed og en effektiv skalering, hvad angår størrelse og territorialt omfang af formidlerens investeringsportefølje
                                    
                                 
                                       ii)
                                    
                                    
                                       investering i støtteberettigede SMV'er baseres på en levedygtig forretningsplan, som indeholder udførlige oplysninger om produkt-, salgs- og rentabilitetsudviklingen, og som på forhånd godtgør, at investeringen er økonomisk levedygtig
                                    
                                 
                                       iii)
                                    
                                    
                                       der foreligger en klar og realistisk exitstrategi for hver investering.
                                    
                                 Den finansielle formidler gennemfører en ensartet investeringspolitik, der overholder gældende branchestandarder og er i overensstemmelse med forvaltningsmyndighedens finansielle interesser og politiske mål.
                           c)   Udbetaling fra medinvestorerne til støtteberettigede SMV'er
                           
                           Den finansielle formidler skal udpege, screene og vurdere potentielle saminvesteringer i endelige modtagere og eventuelle medinvestorer. Den finansielle formidler gennemfører en due diligence-vurdering for hver enkelt sag. Due diligence-vurderingen skal omfatte nøgleaspekter såsom forretningsplanen, investeringens levedygtighed og exitstrategien. Forretningsplanen skal indeholde udførlige oplysninger om produkt-, salgs- og rentabilitetsudviklingen.
                           Tærsklen for private investeringer i støtteberettigede SMV'er skal nå minimumssatsen i artikel 21 i forordning (EU) nr. 651/2014.
                           Aftalen om saminvestering mellem den finansielle formidler og medinvestorerne skal indeholde betingelser og vilkår for investering til de endelige modtagere og skal være i overensstemmelse med artikel 1, stk. 3, i Kommissionens gennemførelsesforordning (EU) nr. 821/2014 (**), hvor denne artikel finder anvendelse.
                        
                     
                           
                              Fondsbidrag til det finansielle instrument: beløb og sats (produktdetaljer)
                           
                        
                        
                           Saminvesteringsfaciliteten skal tilvejebringe kapital til ikke-børsnoterede SMV'er, der opfylder mindst én af følgende betingelser:
                           
                                       a)
                                    
                                    
                                       SMV'erne har ikke været aktive på noget marked
                                    
                                 
                                       b)
                                    
                                    
                                       SMV'erne har været aktive på et marked i mindre end syv år efter deres første kommercielle salg
                                    
                                 
                                       c)
                                    
                                    
                                       SMV'erne har brug for en første risikofinansieringsinvestering, som er større end 50 % af deres gennemsnitlige årsomsætning i de foregående fem år, beregnet på grundlag af en forretningsplan, der er udarbejdet med henblik på at trænge ind på et nyt produktmarked eller geografisk marked
                                    
                                 
                                       d)
                                    
                                    
                                       SMV'erne har brug for opfølgende investeringer i støtteberettigede virksomheder, selv efter den syvårige periode efter det første kommercielle salg.
                                    
                                 Saminvesteringens beløb og satser pr. transaktion fastsættes ved at anvende følgende faktorer som minimum:
                           
                                       a)
                                    
                                    
                                       saminvesteringsfacilitetens størrelse og fokus
                                    
                                 
                                       b)
                                    
                                    
                                       medinvestorernes bidrag
                                    
                                 
                                       c)
                                    
                                    
                                       saminvesteringsfacilitetens forventede katalysatoreffekt; den ligger under lofterne i artikel 21, stk. 10, i forordning (EU) nr. 651/2014.
                                    
                                 Beløb, der returneres til saminvesteringsfaciliteten fra investeringer inden for den tidsfrist for investeringer, som er fastsat i finansieringsaftalen, genanvendes i henhold til artikel 44 og 45 i forordning (EU) nr. 1303/2013.
                           Præferencebetaling til private investorer, som udelukkende tager sigte på asymmetrisk profitdeling, fastsættes i henhold til artikel 44, stk. 1, i forordning (EU) nr. 1303/2013 og artikel 21, stk. 13, litra b), i forordning (EU) nr. 651/2014.
                        
                     
                           
                              Programbidrag til det finansielle instrument (aktiviteter)
                           
                        
                        
                           Porteføljen af underliggende transaktioner, som finansieres af saminvesteringsfaciliteten, skal omfatte investeringer til fordel for de endelige modtagere.
                           Kriterierne for støtteberettigelse ved medtagelse i porteføljen fastlægges ifølge EU-lovgivningen, ESIF-programmet, de nationale regler for støtteberettigelse og sammen med den finansielle formidler. Den finansielle formidler skal have et rimeligt overblik over porteføljerisikoprofilen.
                           Saminvesteringerne foretages i de endelige modtagere i den aftale periode før en exit i henhold til investeringsstrategien.
                        
                     
                           
                              Forvaltningsmyndighedens ansvar
                           
                        
                        
                           Forvaltningsmyndighedens ansvar i forhold til det finansielle instrument er som omhandlet i artikel 6 i delegeret forordning (EU) nr. 480/2014 (***).
                           Ved afviklingen af saminvesteringsfaciliteten gennemfører den finansielle formidler en grundig vurdering af risikoen for fordringer over for saminvesteringsfaciliteten og sikre, at der stilles passende beløb på spærrede konti til at efterkomme sådanne fordringer.
                        
                     
                           
                              Frist
                           
                        
                        
                           Saminvesteringsfaciliteten har en indikativ varighed på ti år og kan forlænges med forvaltningsmyndighedens godkendelse.
                           Investeringsperioden for det finansielle instrument fastsættes med henblik på at sikre, at programbidraget som omhandlet i artikel 42 i forordning (EU) nr. 1303/2013 anvendes til investeringer i endelige modtagere senest den 31. december 2023.
                           For investeringer, der foretages efter den 31. december 2020, undersøges det, om de overholder de regler om statsstøtte, der træder i kraft efter denne dato.
                        
                     
                           
                              Investering og risikodeling for den finansielle formidler (interessesam-menfald)
                           
                        
                        
                           Interessesammenfald mellem forvaltningsmyndigheden og den finansielle formidler opnås via:
                           
                                       —
                                    
                                    
                                       resultatbetingede vederlag, jf. artikel 12 og 13 i den delegerede forordning (EU) nr. 480/2014
                                    
                                 
                                       —
                                    
                                    
                                       betaling til den finansielle formidler, som skal svare til den gældende betaling på markedet i sammenlignelige situationer, herunder eventuelle renter
                                    
                                 
                                       —
                                    
                                    
                                       medfinansiering fra private investorer, der skal være på minimumsniveauet i henhold til artikel 21, stk. 10, i forordning (EU) nr. 651/2014
                                    
                                 
                                       —
                                    
                                    
                                       den finansielle formidlers medfinansiering med egne midler på mindst 1 % for hver sag sker på samme betingelser som saminvesteringsfaciliteten; supplerende medinvestering fra den finansielle formidler er underlagt de samme betingelser som saminvesteringsfaciliteten
                                    
                                 
                                       —
                                    
                                    
                                       medfinansiering fra medinvestorer, som foretages på samme betingelser og vilkår som for saminvesteringsfaciliteten, undtagen hvis det i forhåndsvurderingen, jf. artikel 37, stk. 2, litra c), i forordning (EU) nr. 1303/2013, vurderes, at der skal fastsættes en asymmetrisk profitdeling mellem offentlige og private investorer; disse investeringer foretages inden for rammerne af artikel 21, stk. 13, litra b), i forordning (EU) nr. 651/2014
                                    
                                 
                                       —
                                    
                                    
                                       den finansielle formidler må ikke foretage investeringsaktiviteter under et investeringsinstrument, der er rettet mod den samme type endelige modtagere, førend 75 % af saminvesteringsfacilitetens forpligtelser er blevet investeret, eller der foreligger tilsagn om investering af de resterende 25 %, eller udløbet af saminvesteringsfacilitetens investeringsperiode, hvis den ligger tidligere.
                                    
                                 Der fastlægges procedurer for at undgå interessekonflikt mellem den finansielle formidler, medinvestorerne og de virksomheder, der investeres i, før den udvalgte finansielle formidler kan foretage investeringer i en endelig modtager.
                        
                     
                           
                              Den støtteberettigede finansielle formidler og medinvestorer
                           
                        
                        
                           Den udvalgte finansielle formidler (saminvesteringsfacilitetens fondsforvalter) skal være et privat organ, der er etableret på internationalt, nationalt og regionalt niveau i medlemsstaterne. Dette organ skal være etableret i en medlemsstat og være retligt bemyndiget til at stille egenkapital til rådighed for virksomheder, der er etableret i medlemsstaterne, og kan f.eks. være finansieringsinstitutter, eller enhver anden institution, der er bemyndiget til at formidle finansielle instrumenter.
                           Private organer betragtes som private juridiske enheder, der ejes af private eller offentlige investorer, der investerer på eget ansvar og med egne midler.
                           Forvaltningsmyndigheden og holdingfonden skal overholde EU-lovgivningen i forbindelse med udvælgelsen af finansielle formidlere. Udvælgelsen af finansielle formidlere skal være åben, gennemsigtig og ikke-diskriminerende. Ved udvælgelsen af finansielle formidlere fastsættes der passende risikodelingsordninger i forbindelse med præferencebetaling, og desuden fastsættes eventuelle påløbne renter.
                           Den finansielle formidler anfører i forbindelse med udvælgelsen de betingelser og kriterier, der anvendes ved evalueringen af medinvestorer. Disse betingelser og kriterier skal være letforståelige og tilgængelige for potentielle medinvestorer. Den finansielle formidler anvender en ikke-diskriminerende måde til at finde og investere med medinvestorer. Evalueringen af medinvestorer kan kontrolleres efterfølgende. Finansielle formidlere skal forvaltes på markedsvilkår. Dette krav betragtes som opfyldt, når betingelserne i artikel 21, stk. 15, i forordning (EU) nr. 651/2014 er opfyldt.
                           Saminvesteringsfaciliteten skal søge at mobilisere medinvestorer, der gennemfører bedste praksis. Medinvestorerne er private investorer med et langsigtet perspektiv, som investerer egne midler, herunder venturekapitalfonde, business angels, privatpersoner med stor nettoformue, familieforetagender eller virksomheder med påvist knowhow og operationel kapacitet.
                           Medinvestorerne betragtes som investorer, der efter den finansielle formidlers rimelige vurdering er investorer, som er aktive på vilkår, der svarer til det markedsøkonomiske investorprincip i en fri markedsøkonomi, uanset deres retlige karakter og ejerskab.
                           Medinvestorerne og den finansielle formidler skal være uafhængige af de endelige modtagere af investeringen undtagen i forbindelse med opfølgende investeringer i endelige modtagere, der allerede indgår i saminvesteringsfaciliteten.
                        
                     
                           
                              De endelige modtageres støtteberettigelse
                           
                        
                        
                           De endelige modtagere skal være støtteberettigede i henhold til EU-lovgivningen og national lovgivning, det relevante ESIF-program, støtteaftalen og betingelserne i artikel 21, stk. 5, i forordning (EU) nr. 651/2014. De endelige modtagere skal opfylde følgende kriterier for støtteberettigelse på datoen for investeringen:
                           
                                       a)
                                    
                                    
                                       de skal være en mikrovirksomhed eller tilhøre gruppen små og mellemstore virksomheder (»SMV'er« (herunder selvstændige erhvervsdrivende)), jf. definitionen i Kommissionens henstilling 2003/361/EF (****)
                                       
                                    
                                 
                                       b)
                                    
                                    
                                       de må ikke være udelukket ved artikel 1, stk. 2-5, i forordning (EU) nr. 651/2014
                                    
                                 
                                       c)
                                    
                                    
                                       de må ikke være en del af en eller flere sektorer med begrænsninger (*****)
                                       
                                    
                                 
                                       d)
                                    
                                    
                                       de må ikke være en kriseramt virksomhed, jf. artikel 2, stk. 18, i forordning (EU) nr. 651/2014:
                                    
                                 
                                       e)
                                    
                                    
                                       de må ikke misligholde lån eller leasingarrangementer, der enten er ydet af en finansiel formidler eller af en anden finansiel institution, i henhold til kontroller i overensstemmelse med den finansielle formidlers interne retningslinjer og standardkreditpolitik
                                    
                                 
                                       f)
                                    
                                    
                                       de skal være etableret og aktive i den relevante region/jurisdiktion under ESIF-programmet
                                    
                                 
                                       g)
                                    
                                    
                                       i forbindelse med statsstøtte må der ikke investeres i børnoterede virksomheder (SMV'er, der er noteret på en alternativ handelsplatform, betragtes ikke som noterede med henblik på dette instrument)
                                    
                                 
                                       h)
                                    
                                    
                                       de må ikke modtage investering i form af erhvervelse af ejerandele (herunder management buyout eller buyin)
                                    
                                 
                                       i)
                                    
                                    
                                       de skal overholde artikel 10 og 11 i Europa-Parlamentets og Rådets forordning (EU) nr. 508/2014 (******), hvis de er aktive SMV'er i sektoren for fiskeri og akvakultur.
                                    
                                 
                     
                           
                              Produktets karakteristika for de endelige modtagere
                           
                        
                        
                           Saminvesteringsfacilitetens beløb og satser skal være i overensstemmelse med resultaterne i forhåndsvurderingen, jf. artikel 37, stk. 2, i forordning (EU) nr. 1303/2013 og være i overensstemmelse med forordning (EU) nr. 651/2014.
                           Den finansielle formidler investerer i SMV'er i form af egenkapital- og kvasiegenkapitalinvestering, som samfinansieres af offentlige programbidrag, den finansielle formidlers egne bidrag og medinvestorernes bidrag (private bidrag kan medtages til medfinansiering af ESI-fondene som et privat programbidrag) i henhold til en saminvesteringsaftale mellem den finansielle formidler og medinvestorerne. Saminvesteringsfacilitetens investeringer skal bidrage til ESIF-programmets mål.
                           Den samlede investering (dvs. en eller flere investeringsrunder inklusiv opfølgning), der kombinerer offentlige og private ressourcer, må ikke overstige 15 000 000  EUR pr. støtteberettiget endelig modtager, jf. artikel 21, stk. 9, i forordning (EU) nr. 651/2014. Den samlede tilladte investering pr. støtteberettiget endelig modtager kontrolleres ved at medtage risikofinansieringsinvesteringer foretaget under andre risikofinansieringsforanstaltninger.
                        
                     
                           
                              Indberetning og tilsigtede resultater
                           
                        
                        
                           Den finansielle formidler forsyner mindst hvert kvartal forvaltningsmyndigheden eller holdingfonden med informationer i standardiseret form og omfang.
                           Rapporten indeholder alle de relevante elementer for forvaltningsmyndigheden til opfyldelse af bestemmelserne i artikel 46 i forordning (EU) nr. 1303/2013.
                           Medlemsstaterne opfylder også deres indberetnings- og gennemsigtighedsforpligtelser i henhold til forordning (EU) nr. 651/2014.
                           Indikatorer skal bringes i overensstemmelse med de specifikke målsætninger for den relevante prioritet i det ESIF-program, der finansierer det finansielle instrument, og de forventede resultater af forhåndsvurderingen. De måles og indberettes mindst hvert kvartal for saminvesteringsfaciliteten og bringes som minimum i overensstemmelse med kravene i forordning (EU) nr. 1303/2013. Ud over de fælles indikatorer for prioritetsaksen i ESIF-programmet kan der også nævnes andre indikatorer:
                           
                                       a)
                                    
                                    
                                       beløb investeret i SMV'er (med fordeling)
                                    
                                 
                                       b)
                                    
                                    
                                       antal SMV'er, der modtog finansiering
                                    
                                 
                                       c)
                                    
                                    
                                       værdien af de finansierede investeringer
                                    
                                 
                                       d)
                                    
                                    
                                       tab eller indtjening som følge af investeringen (om nødvendigt)
                                    
                                 
                                       e)
                                    
                                    
                                       antal ansatte ved »investering« og »antal ansatte« ved »exit« i de SMV'er, der modtog støtte.
                                    
                                 
                     
                           
                              Evaluering af den økonomiske fordel ved programbidraget
                           
                        
                        
                           Den finansielle støtte ved det offentlige programbidrag til instrumenter skal overføres fuldt ud til de endelige modtagere. Dette princip skal komme til udtryk i finansieringsaftalen mellem forvaltningsmyndigheden eller holdingfonden og den finansielle formidler.
                        
                     
            
               BILAG VI
               
                  BYUDVIKLINGSFOND
               
               
                  Skematisk fremstilling af princippet bag byudviklingsfonden
               
               
                  Betingelser og vilkår for byudviklingsfonden
               
               
                           
                              Opbygningen af det finansielle instrument
                           
                        
                        
                           Byudviklingsfonden (i det følgende benævnt også benævnt »UDF«) tager form af en lånefond, der skal oprettes og forvaltes af en finansiel formidler med bidrag fra programmet, den finansielle formidler og medinvestorer til finansiering af en portefølje af nyudstedte lån til byudviklingsprojekter.
                           Byudviklingsfonden stilles til rådighed inden for rammerne af en operation, der er led i prioritetsaksen som defineret i programmet, der samfinansieres via de europæiske struktur- og investeringsfonde (ESIF), og defineret i forbindelse med forhåndsvurderingen, jf. forordning (EU) nr. 1303/2013.
                        
                     
                           
                              Formålet med instrumentet
                           
                        
                        
                           Formålet med instrumentet er at:
                           
                                       1)
                                    
                                    
                                       kombinere midler fra ESIF-programmet, den finansielle formidler og medinvestorer med henblik på at støtte finansiering af byudviklingsprojekter
                                    
                                 
                                       2)
                                    
                                    
                                       give byudviklingsprojekter i støtteberettigede områder, som er udpeget i et godkendt regionalstøttekort for perioden 1. juli 2014 til 31. december 2020 i henhold til traktatens artikel 107, stk. 3, litra a) og c), lettere adgang til finansiering af projektmidler på gunstige betingelser. Disse investeringer foretages inden for rammerne af forordning (EU) nr. 651/2014.
                                    
                                 Målene er knyttet til følgende betingelser.
                           UDF-instrumentet indgår i gennemførelsen af de planlagte interventioner i en integreret tilgang til en bæredygtig byudviklingsstrategi.
                           Bidraget fra ESIF-programmet til den finansielle formidler må ikke fortrænge tilgængelig finansiering fra andre private eller offentlige investorer.
                           Via ESIF-programmet ydes der finansiering til den finansielle formidler med henblik på at opbygge en portefølje af nyudstedte lån til byudviklingsprojekter. Programmet deltager desuden i tab og misligholdelser, indtægter og inddrivelser af UDF-lån i denne portefølje for hvert enkelt lån.
                           Medfinansieringen fra ESIF-programmet skal tilvejebringes fra en af følgende: forvaltningsmyndighedens programbidrag, den finansielle formidlers bidrag og medinvestorernes bidrag til saminvesteringer i fonden, medinvesteringer via lån til byudviklingsprojekter og medinvesteringer fra andre medinvestorer.
                           For holdingfondstrukturens vedkommende overfører holdingfonden bidraget fra ESIF-programmet til den finansielle formidler.
                           Ud over ESIF-programbidraget kan holdingfonden bidrage med sine egne midler, der kombineres med den finansielle formidlers midler. Holdingfonden påtager sig i så fald en andel af risikodelingen mellem de forskellige bidrag i porteføljen af lån. Når holdingfondens midler er statsmidler eller kombineres med andre statsmidler, finder artikel 16 i forordning (EU) nr. 651/2014 anvendelse.
                        
                     
                           
                              Byudviklings-projekter
                           
                        
                        
                           Byudviklingsprojektet skal indgå i gennemførelsen af de planlagte interventioner i en integreret tilgang til en bæredygtig byudviklingsstrategi, som bidrager til opfyldelsen af strategiens mål.
                           Desuden skal alle byudviklingsprojekter omfatte følgende parametre:
                           Økonomisk bæredygtighed:
                           
                                       —
                                    
                                    
                                       Byudviklingsprojekter skal være baseret på en forretningsmodel med et overslag over pengestrømme og som er målrettet mod potentielle private investorer.
                                    
                                 
                                       —
                                    
                                    
                                       Byudviklingsprojekter skal struktureres således, at de skaber tilstrækkelige indtægter eller reducerer udgifterne til at tilbagebetale lånet fra UDF, og de skal struktureres således, at enhver form for statsstøtte fastsættes til det laveste beløb, der er nødvendigt for at gennemføre projektet og undgå konkurrenceforvridning. Projekterne skal have et realt internt afkast (IRR), som ikke er tilstrækkeligt til at tiltrække finansiering udelukkende på kommerciel basis.
                                    
                                 Strategisk tilpasning:
                           
                                       —
                                    
                                    
                                       Byudviklingsprojekter skal indgå i en integreret bæredygtig byudviklingsstrategi og have potentiale til at tiltrække supplerende finansiering fra andre offentlige og private investorer.
                                    
                                 
                                       —
                                    
                                    
                                       Byudviklingsprojekter skal opfylde målene og interventionerne i ESIF-programmet og bidrage til at nå ESIF-programmets relevante outputindikatorer.
                                    
                                 
                                       —
                                    
                                    
                                       Byudviklingsprojekter skal gennemføres i den relevante region/jurisdiktion og bidrage til at opfylde ESIF-programmets mål (herunder kvantitative outputs).
                                    
                                 Følgende investeringsprioriteter kan modtage støtte fra UDF:
                           
                                       —
                                    
                                    
                                       investeringer i lavemissionsudviklingsstrategier for byområder
                                    
                                 
                                       —
                                    
                                    
                                       investeringer med henblik på at opbygge katastrofemodstandsdygtighed
                                    
                                 
                                       —
                                    
                                    
                                       investeringer med henblik på tilpasning til klimaændringer
                                    
                                 
                                       —
                                    
                                    
                                       investeringer med henblik på at forbedre bymiljøet, herunder genoprette forladte industrigrunde, og nedbringe luftforureningen
                                    
                                 
                                       —
                                    
                                    
                                       investeringer med henblik på bæredygtig bytrafik
                                    
                                 
                                       —
                                    
                                    
                                       investeringer med henblik på at støtte selvstændig virksomhed og etablering af nye virksomheder
                                    
                                 
                                       —
                                    
                                    
                                       investeringer i infrastruktur for offentlige arbejdsformidlinger
                                    
                                 
                                       —
                                    
                                    
                                       investeringer i sundheds- og socialsektorer, både infrastruktur, FoU og innovative tjenester, som bidrager til lokal udvikling og til overgangen fra institutionelle til lokalsamfundsbaserede og primære former for sundhedspleje og for at fremme adgangen til sundheds- og socialtjenester
                                    
                                 
                                       —
                                    
                                    
                                       investeringer i fysisk og økonomisk sanering af nedslidte byområder og landdistrikter
                                    
                                 
                                       —
                                    
                                    
                                       investeringer med henblik på bevarelse, beskyttelse, fremme og udvikling af kulturarv
                                    
                                 
                                       —
                                    
                                    
                                       investeringer i højere uddannelser, herunder i samarbejde med virksomheder
                                    
                                 
                                       —
                                    
                                    
                                       investeringer i udvikling af IKT.
                                    
                                 
                     
                           
                              Statsstøtte
                           
                        
                        
                           Investeringen betragtes som forenelig med det indre marked og kræver ikke ad hoc-notifikation, forudsat den overholder artikel 16 i forordning (EU) nr. 651/2014.
                           Statsstøttens niveau vurderes for så vidt angår holdingfonden, den finansielle formidler, de private investorer og de endelige modtagere. I den forbindelse skal den finansielle formidler og holdingfonden opfylde følgende betingelser:
                           
                                       a)
                                    
                                    
                                       Forvaltningsomkostninger og vederlag til den finansielle formidler og holdingfonden svarer til den gældende betaling på markedet i sammenlignelige situationer, hvilket er tilfældet, når sidstnævnte er blevet valgt via et åbent, gennemsigtig og ikke-diskriminerende udbud, eller hvis betalingen er afstemt med artikel 12 og 13 i delegeret forordning (EU) nr. 480/2014, og staten ikke indrømmer andre fordele. Hvis holdingfonden kun overfører ESIF-bidraget til den finansielle formidler og skal varetage offentlige interesser samt ikke har nogen kommerciel aktivitet, når foranstaltningen gennemføres, og ikke medinvesterer med egne midler — og således ikke betragtes som støttemodtager — er det nok, at holdingfonden ikke overkompenseres.
                                    
                                 
                                       b)
                                    
                                    
                                       Det private bidrag til de enkelte byudviklingsprojektet er ikke under 30 % af den samlede finansiering i henhold til artikel 16, stk. 6, i forordning (EU) nr. 651/2014.
                                    
                                 
                                       c)
                                    
                                    
                                       UDF forvaltes på markedsvilkår og træffer profitorienterede finansieringsbeslutninger.
                                    
                                 Det private bidrag betragtes her som investeringer foretaget af private organer.
                           Byudviklingsprojekternes omkostninger til due diligence dækkes over forvaltningsomkostningerne og -vederlag til den finansielle formidler, der forvalter UDF.
                           Præferencebetaling (asymmetriske betingelser for risikodelingsordninger) for holdingfonde, bidrag fra den finansielle formidler og fra medinvestorerne på fondsniveau og projektniveau i form af eventuelle lån, skal fastsættes i henhold til artikel 44, stk. 1, i forordning (EU) nr. 1303/2013 og artikel 16, stk. 8, litra b) og c), i forordning (EU) nr. 651/2014, som nærmere specificeret i prisfastsættelsespolitikken.
                           Der er ikke mulighed for asymmetriske betingelser for de øvrige medinvestorer i projektet, da deres bidrag ikke investeres i lån og uden for UDF.
                        
                     
                           
                              Udlånspolitik
                           
                        
                        
                           a)   Udbetaling fra forvaltningsmyndigheden eller holdingfonden til den finansielle formidler
                           
                           Efter undertegnelsen af en finansieringsaftale mellem forvaltningsmyndigheden eller holdingfonden og den finansielle formidler overfører den relevante forvaltningsmyndighed eller holdingfond offentlige bidrag fra programmet til den finansielle formidler, som indskyder disse bidrag i en dedikeret UDF. Overførslen sker i trancher og skal overholde de i artikel 41 i forordning (EU) nr. 1303/2013 nævnte lofter.
                           Forventet udlånsvolumen og renteinterval bekræftes i forhåndsvurderingen i overensstemmelse med artikel 37 i forordning (EU) nr. 1303/2013 og tages i betragtning ved bestemmelse af instrumentets beskaffenhed (revolverende eller ikke-revolverende instrument).
                           b)   Udstedelse af en portefølje af lån
                           
                           Den finansielle formidler skal inden for en på forhånd fastsat tidsfrist udstede en portefølje af støtteberettigede lån til byudviklingsprojekter i tillæg til sine aktuelle låneaktiviteter, delvist finansieret via de udbetalte midler ifølge programmet med den risikodelingsprocent, der er aftalt i finansieringsaftalen.
                           Den finansielle formidler gennemfører en ensartet udlånspolitik på grundlag af en aftalt investeringsstrategi, hvilket muliggør en sund kreditporteføljeforvaltning, samtidig med at den overholder gældende branchestandarder, og samtidig med at den er passende i forhold til forvaltningsmyndighedens finansielle interesser og politiske mål. Investeringsstrategien fastlægges inden for rammerne af den integrerede bæredygtige byudviklingsstrategi, målaktivitet, fysiske områder og støtteberettigede omkostninger.
                           Identifikation, udvælgelse, due diligence, dokumentation og gennemførelse af lånene til de endelige modtagere foretages af den finansielle formidler i overensstemmelse med vedkommendes standardprocedurer og i overensstemmelse med principperne i den relevante finansieringsaftale.
                           Hvis medinvestorer formidler lån til byudviklingsprojekter, indgås der en saminvesteringsaftale mellem den finansielle formidler og de medinvestorer, der formidler lånet direkte til et byudviklingsprojekt. Aftalen indeholder betingelserne og vilkårene for investeringen i de endelige modtagere og skal om nødvendigt overholde betingelserne i artikel 1, stk. 3, i Kommissionens gennemførelsesforordning (EU) nr. 821/2014 (*******). Saminvesteringsaftalen skal evt. indeholde betingelserne for risikodelingsordninger.
                           c)   Genanvendelse af midler, der tilbagebetales til et finansielt instrument
                           
                           Midler, der tilbagebetales til det finansielle instrument, genanvendes enten i det samme finansielle instrument (revolverende i det samme finansielle instrument), eller også anvendes de efter tilbagebetaling til forvaltningsmyndigheden eller holdingfonden i overensstemmelse med artikel 44 og 45 i forordning (EU) nr. 1303/2013.
                           Denne revolverende fremgangsmåde, jf. artikel 44 og 45 i forordning (EU) nr. 1303/2013, skal indgå i finansieringsaftalen.
                           Når de er revolverende i det samme finansielle instrument, gøres de beløb, der kan henføres til støtten fra ESIF, og som tilbagebetales og/eller inddrives af den finansielle formidler fra lån til endelige modtagere inden for tidsrammen for investeringer, principielt tilgængelige med henblik på ny anvendelse i det samme finansielle instrument.
                           Hvis forvaltningsmyndigheden eller holdingfonden i stedet får direkte tilbagebetaling, skal tilbagebetalingerne ske regelmæssigt og svare til i) tilbagebetalinger på hovedstolen, ii) alle inddrevne beløb og fradrag af tab for lånene og iii) alle renteindbetalinger. Disse midler skal anvendes i overensstemmelse med artikel 44 og 45 i forordning (EU) nr. 1303/2013.
                           d)   Inddrivelse af tab
                           
                           Den finansielle formidler iværksætter inddrivelsesforanstaltninger i forbindelse med hvert misligholdt lån, der finansieres via UDF i overensstemmelse med vedkommendes interne retningslinjer og procedurer.
                           Beløb (netto efter fradrag af eventuelle inddrivelses- og pantovertagelsesomkostninger), der inddrives af den finansielle formidler, fordeles mellem den finansielle formidler og forvaltningsmyndigheden og holdingfonden.
                           e)   Renter og anden indtjening
                           
                           Rentegevinster og anden indtjening som følge af støtte fra ESI-fondene til det finansielle instrument anvendes som omhandlet i artikel 43 i forordning (EU) nr. 1303/2013.
                        
                     
                           
                              Prisfastsættelses-politik
                           
                        
                        
                           Den finansielle formidler reducerer i sit prisoplæg det overordnede krav om sikkerhedsstillelse og den opkrævede rente på de enkelte lån i porteføljen til tildelingen via det offentlige programbidrag og risikodelingsordningerne.
                           Prisfastsættelsespolitikken skal mindst indeholde følgende oplysninger:
                           
                                       1)
                                    
                                    
                                       Renten ved den finansielle formidlers medvirken fastsættes på markedsvilkår (dvs. ifølge den finansielle formidlers egen politik).
                                    
                                 
                                       2)
                                    
                                    
                                       Den samlede rente, der skal opkræves på lån til de støtteberettigede byudviklingsprojekter, som er med i porteføljen, nedsættes forholdsmæssigt alt efter tildelingen via det offentlige programbidrag. Ved nedsættelsen tages der hensyn til de gebyrer, som forvaltningsmyndigheden måtte opkræve på programbidraget og risikodelingsordningerne.
                                    
                                 
                                       3)
                                    
                                    
                                       Prisfastsættelsespolitikken er uændret i hele støtteberettigelsesperioden.
                                    
                                 
                     
                           
                              Programbidrag til det finansielle instrument: beløb og sats (produktdetaljer)
                           
                        
                        
                           Den faktiske risikodelingsprocent, det offentlige programbidrag, præferencebetalingen og udlånsrenten beror på konklusionerne i forhåndsvurderingen med henblik på at sikre, at ydelsen til de endelige modtagere overholder artikel 16, stk. 8, litra b), i forordning (EU) nr. 651/2014.
                           Hvor stort UDF's forventede portefølje skal være, bestemmes på grundlag af forhåndsvurderingen, som indeholder en begrundelse for støtten til det finansielle instrument, jf. artikel 37 i forordning (EU) nr. 1303/2013, og der tages evt. hensyn til instrumentets revolverende karakter.
                           UDF-lånetildelingen og risikodelingsprocenten fastsættes med henblik på at afhjælpe mangelsituationen ifølge forhåndsvurderingen og skal opfylde betingelserne i bilaget.
                           Minimumssatsen for samfinansiering, der aftales med den finansielle formidler, fastlægges for hvert støtteberettiget lån i porteføljen svarende til maksimale andel af det støtteberettigede hovedstolslånebeløb, der finansieres via programmet. Den risikodelingsprocent, der er aftalt med den finansielle formidler, afgør, hvilken andel af tabene der skal deles mellem den finansielle formidler, medinvestorerne (på fonds- og projektniveau) og programbidraget, hvis der ikke er aftalt andre ordninger.
                           Før der investeres, fastlægges der detaljerede betingelser og vilkår for finansiering fra en UDF for hvert enkelt byudviklingsprojekt på grundlag af finansielle prognoser, som udarbejdes for projektet og kontrolleres af den finansielle formidler.
                        
                     
                           
                              Programbidrag til det finansielle instrument (aktiviteter)
                           
                        
                        
                           Porteføljen af underliggende transaktioner, som finansieres af byudviklingsfonden, skal omfatte lån til byudviklingsprojekter.
                           Kriterierne for støtteberettigelse ved medtagelse i porteføljen fastlægges ifølge EU-lovgivningen, ESIF-programmet, de nationale regler for støtteberettigelse, investeringsstrategien (som led i den integrerede tilgang til en bæredygtig byudviklingsstrategi) og sammen med den finansielle formidler. Den finansielle formidler skal have et rimeligt overblik over porteføljerisikoprofilen.
                           Den finansielle formidler fastlægger, investerer og forvalter på bæredygtig vis en portefølje af byudviklingsprojekter på grundlag af en investeringsstrategi, der er bekræftet i forhåndsvurderingen. Den finansielle formidler forvalter en portefølje af byudviklingsprojekter, der indgår i gennemførelsen af de planlagte interventioner i en integreret tilgang til en bæredygtig byudviklingsstrategi.
                           For hvert byudviklingsprojekt skal den finansielle formidler fremlægge mindst følgende oplysninger:
                           
                                       a)
                                    
                                    
                                       en generel beskrivelse af projektet og projektets tidsramme, herunder en beskrivelse af samfinansieringspartnere og aktionærer samt en detaljeret finansieringsplan for projektet
                                    
                                 
                                       b)
                                    
                                    
                                       en begrundelse for udvælgelsen med henblik på programbidraget, herunder en indledende vurdering af projektets gennemførlighed og det efterfølgende behov for UDF-investering
                                    
                                 
                                       c)
                                    
                                    
                                       en kortlægning af risiciene
                                    
                                 
                                       d)
                                    
                                    
                                       forenelighed med projektets mål beskrevet i det relevante program. Dette betyder, at udvalgte byudviklingsprojekter skal bidrage til at opfylde programmets mål, herunder kvantitative outputs, som anført i programmets relevante prioritetsakse.
                                    
                                 Ved gennemførelsen af porteføljen skal den finansielle formidler navnlig:
                           
                                       a)
                                    
                                    
                                       identificere, investere i og lede forhandlingen og struktureringen af finansielle investeringer i bæredygtige byudviklingsprojekter, som opfylder de krav og kriterier, der gælder for det relevante program
                                    
                                 
                                       b)
                                    
                                    
                                       gennemføre en overensstemmelses- og investeringstest i henhold til kravene i investeringsstrategien. Det skal fremgå af en levedygtighedstest, at projektet ikke vil kunne gennemføres uden en investering fra byudviklingsfonden
                                    
                                 
                                       c)
                                    
                                    
                                       rapportere om byudviklingsprojekter i overensstemmelse med artikel 46 i forordning (EU) nr. 1303/2013
                                    
                                 
                                       d)
                                    
                                    
                                       sikre, at mindst 30 % af den samlede finansiering til et byudviklingsprojekt kommer fra private investorer, og at de private midler udnyttes bedst muligt.
                                    
                                 
                     
                           
                              Forvaltningsmyndighedens ansvar
                           
                        
                        
                           Forvaltningsmyndighedens ansvar i forhold til det finansielle instrument er som omhandlet i artikel 6 i delegeret forordning (EU) nr. 480/2014.
                           De dækkede tab er hovedstolsbeløb, som er forfaldne, skyldige og udestående, samt standardrenter (men eksklusive gebyrer ved forsinket betaling og eventuelle andre omkostninger og udgifter).
                        
                     
                           
                              Frist
                           
                        
                        
                           Udlånsperioden for det finansielle instrument fastsættes med henblik på at sikre, at programbidraget som omhandlet i artikel 42 i forordning (EU) nr. 1303/2013 anvendes til lån udbetalt til de endelige modtagere senest den 31. december 2023.
                           For investeringer, der foretages efter den 31. december 2020, undersøges det, om de overholder de regler om statsstøtte, der træder i kraft efter denne dato.
                        
                     
                           
                              Udlån og risikodeling for den finansielle formidler (interessesam-menfald)
                           
                        
                        
                           Interessesammenfald mellem forvaltningsmyndigheden, medinvestorerne og den finansielle formidler opnås via:
                           
                                       —
                                    
                                    
                                       Resultatbetingede vederlag, jf. artikel 12 og 13 i den delegerede forordning (EU) nr. 480/2014.
                                    
                                 
                                       —
                                    
                                    
                                       Betaling til den finansielle formidler, som skal svare til den gældende betaling på markedet i sammenlignelige situationer.
                                    
                                 
                                       —
                                    
                                    
                                       Den finansielle formidler skal garantere finansieringen af mindst 30 % af den samlede finansieringsforpligtelse for udlån til byudviklingsprojekter. Af de 30 % skal mindst 1 % af byudviklingsfondens samlede finansieringsforpligtelse til hvert projekt investeres af den finansielle formidler af dennes egne midler på samme betingelser og vilkår som programbidraget. De resterende 29 % tilvejebringes af den finansielle formidler, medinvestorerne på fondsniveau eller medinvestorerne på projektniveau via lån.
                                    
                                 
                                       —
                                    
                                    
                                       Den samlede private medfinansiering skal udgøre mindst 30 % af den samlede finansiering til et byudviklingsprojekt.
                                    
                                 
                                       —
                                    
                                    
                                       Medfinansieringen fra medinvestorer kan betragtes som enten national medfinansiering fra EFI-fonden, i det omfang den ikke kommer fra de endelige modtageres egne ressourcer (hvor medfinansieringen således investeres i støtteberettigede projektomkostninger), eller som et supplement til det offentlige programbidrag.
                                    
                                 
                                       —
                                    
                                    
                                       Risikodelingen med den finansielle formidler og medinvestorerne (på fondsniveau eller på byudviklingsprojektsniveau) gennemføres forholdsmæssigt på samme måde som for programbidraget, undtagen hvis det i forhåndsvurderingen, jf. artikel 37, stk. 2, litra c), i forordning (EU) nr. 1303/2013, skønnes, at en præferencebetaling er nødvendig i form af en asymmetrisk risikodeling mellem offentlige og private medinvestorer. Disse ordninger skal være i overensstemmelse med artikel 16, stk. 8, litra b) og c), i forordning (EU) nr. 651/2014, og indgå i saminvesteringsaftalen mellem parterne. Disse ordninger finder ikke anvendelse for den 1 %, som investeres af den finansielle formidler via dennes egne ressourcer, jf. ovenfor, med henblik på interessesammenfald.
                                    
                                 
                     
                           
                              Støtteberettigede finansielle formidlere
                           
                        
                        
                           Den udvalgte finansielle formidler er et offentligt eller privat organ, der er etableret i en medlemsstat, og som er retligt bemyndiget til at yde lån til byudviklingsprojekter i jurisdiktionen for det program, som bidrager til det finansielle instrument. Den finansielle formidler skal desuden påvise, at denne har kapacitet til at forvalte en byudviklingsfond og overvåge porteføljen af byudviklingsprojekter. Dette vedrører de påkrævede elementer i artikel 7 i delegeret forordning (EU) nr. 480/2014. Den støtteberettigede finansielle formidler skal desuden fremlægge bevis for erfaring på det relevante marked og en passende erfaring med forvaltning af lignende projekter eller finansielle instrumenter, der investerer i projekter, der ligner dem, som UDF har planlagt, herunder erfaring i brug af ESIF.
                           Den finansielle formidler reguleres på passende vis af det relevante nationale tilsynsmyndighed for finansielle tjenesteydelser og skal følge bedste praksis for professionelle fondsforvaltere.
                           Den finansielle formidler skal forvaltes på markedsvilkår. Dette krav betragtes som opfyldt, når betingelserne i artikel 16, stk. 9, i forordning (EU) nr. 651/2014 er opfyldt.
                           Private organer betragtes som private juridiske enheder, der ejes af private eller offentlige investorer, der investerer på eget ansvar og med egne midler.
                           Byudviklingsfondens retlige struktur skal gøre det muligt at yde yderligere støtte for at tiltrække programbidrag fra andre investorer til byudviklingsprojekter.
                           Forvaltningsmyndigheden og holdingfonden skal overholde EU-lovgivningen i forbindelse med udvælgelsen af finansielle formidlere. Udvælgelsen af finansielle formidlere skal være åben, gennemsigtig og ikke-diskriminerende. Udvælgelsen af finansielle formidlere skal sigte på at etablere passende risikodelingsordninger i forbindelse med præferencebetaling.
                           Som led i udvælgelsen af den finansielle formidler evalueres byudviklingsfondens investeringsstrategi, beslutningstagning og overordnede ledelsesstrategi, forvaltningskapacitet og den finansielle formidlers bidrag til byudviklingsfonden via dennes egne ressourcer. I forbindelse med udvælgelsesprocessen er et af støtteberettigelseskriterierne for udvælgelsen af den finansielle formidler dennes evne til at foreslå og udvikle en portefølje af byudviklingsprojekter, der skal finansieres, under hensyntagen til den mest konkurrencedygtige prispolitik, som foreslås af finansielle formidlere, der deltager i udvælgelsesprocessen.
                           Den finansielle formidler vil være ansvarlig for at udpege og evaluere byudviklingsprojekter. Efter udvælgelsen forvalter den finansielle formidler en pipeline for byudviklingsprojekter.
                           Pipelinen for byudviklingsprojekter skal omfatte projekter, som den finansielle formidler påtænker at finansiere på grundlag af de på dette tidspunkt foreliggende oplysninger.
                           Investorerne betragtes som enhver investor, der efter den finansielle formidlers rimelige vurdering er investorer, som er aktive på vilkår, der svarer til det markedsøkonomiske investorprincip i en fri markedsøkonomi, uanset deres retlige karakter og ejerskab.
                           Den finansielle formidler anfører i forbindelse med udvælgelsen de betingelser og kriterier, der anvendes ved evalueringen af medinvestorer. Disse betingelser og kriterier skal være letforståelige og tilgængelige for potentielle medinvestorer. Den finansielle formidler anvender en ikke-diskriminerende måde til at finde og investere med medinvestorer. Evalueringen af medinvestorer kan kontrolleres efterfølgende.
                        
                     
                           
                              De endelige modtageres støtteberettigelse
                           
                        
                        
                           De endelige modtagere skal være støtteberettigede i henhold til EU-lovgivningen og national lovgivning, det relevante ESIF-program, støtteaftalen og betingelserne i artikel 16 i forordning (EU) nr. 651/2014. De endelige modtagere skal opfylde følgende kriterier for støtteberettigelse på datoen for lånet:
                           
                                       a)
                                    
                                    
                                       de skal være aktive inden for byudvikling, dvs. virksomheder med en retlig status, der giver dem mulighed for at tage lån og gennemføre byudviklingsprojekter, med forskellige ejerskabsstrukturer f.eks. en kombination af privat og offentlig kapital
                                    
                                 
                                       b)
                                    
                                    
                                       de skal være aktive partnere for regionale og lokale myndigheder og stimulere byudvikling ved at investere i byudviklingsprojekter. De endelige modtagere skal have en passende retlig interesse i det aktiv, som der investeres i
                                    
                                 
                                       c)
                                    
                                    
                                       de må ikke være udelukket ved artikel 1, stk. 2-5, i forordning (EU) nr. 651/2014
                                    
                                 
                                       d)
                                    
                                    
                                       de må ikke være en del af en eller flere sektorer med begrænsninger (********)
                                       
                                    
                                 
                                       e)
                                    
                                    
                                       de må ikke være en kriseramt virksomhed, jf. artikel 2, stk. 18, i forordning (EU) nr. 651/2014
                                    
                                 
                                       f)
                                    
                                    
                                       de må ikke være forsømmelig eller misligholde andre lån eller leasinger, der enten er ydet af den finansielle formidler eller af en anden finansiel institution, i henhold til kontroller i overensstemmelse med den finansielle formidlers interne retningslinjer og standardkreditpolitik
                                    
                                 
                                       g)
                                    
                                    
                                       de skal investere i byudviklingsprojekter, der gennemføres i støttede områder som udpeget på et godkendt regionalstøttekort for perioden 1.7.2014-31.12.2020 i medføre af artikel 107, stk. 3, litra a) og c), i traktaten.
                                    
                                 På investeringstidspunktet og under tilbagebetaling af lånet skal endelige modtagere endvidere have et registreret forretningssted i en medlemsstat, og den aktivitet, til hvilken lånet blev udbetalt, finder sted i den pågældende medlemsstat og region/jurisdiktion for ESIF-programmet.
                        
                     
                           
                              Produktets karakteristika for de endelige modtagere
                           
                        
                        
                           UDF yder de endelige modtagere de lån, der bidrager til programmets formål, og som medfinansieres af programmet. Byudviklingsfondens beløb og satser skal være i overensstemmelse med resultaterne i forhåndsvurderingen, jf. artikel 37, stk. 2, i forordning (EU) nr. 1303/2013 og være i overensstemmelse med forordning (EU) nr. 651/2014.
                           Lånene må udelukkende anvendes til følgende tilladte formål:
                           
                                       a)
                                    
                                    
                                       Investeringer i materielle og immaterielle aktiver
                                    
                                 
                                       b)
                                    
                                    
                                       Omsætningsaktiver i forbindelse med udviklings- eller udvidelsesaktiviteter, der er et supplement i forhold til (og er forbundet med) aktiviteter som omhandlet i a) ovenfor (og denne supplerende beskaffenhed dokumenteres, bl.a. ved hjælp af byudviklingsprojektets forretningsplan og finansieringsbeløbet).
                                    
                                 Følgende kriterier for støtteberettigelse skal til enhver tid opfyldes af UDF-lånene i porteføljen:
                           
                                       c)
                                    
                                    
                                       Lånene er nyudstedte; refinansiering af eksisterende lån og refinansiering af afsluttede projekter er udelukket.
                                    
                                 
                                       d)
                                    
                                    
                                       Byudviklingsfondens samlede investering til byudviklingsprojektet må ikke overstige 20 000 000  EUR, jf. artikel 16, stk. 3, i forordning (EU) nr. 651/2014.
                                    
                                 
                                       e)
                                    
                                    
                                       Lånene finansierer et eller flere af de tilladte formål i euro og/eller den nationale valuta i den pågældende jurisdiktion og eventuelt i en anden valuta.
                                    
                                 
                                       f)
                                    
                                    
                                       Lånene må ikke være i form af mezzaninlån, efterstillet gæld eller kvasiegenkapital.
                                    
                                 
                                       g)
                                    
                                    
                                       Lånene må ikke være i form af revolverende kreditrammer.
                                    
                                 
                                       h)
                                    
                                    
                                       Der er en tilbagebetalingsplan, inklusive almindelig afskrivning og/eller »bullet«-betalinger.
                                    
                                 
                                       i)
                                    
                                    
                                       Lånene må ikke finansiere rent finansielle aktiviteter og må ikke finansiere forbrugslån.
                                    
                                 
                                       j)
                                    
                                    
                                       Løbetid: Lånene har en minimumsløbetid på 12 måneder, inklusive den relevante henstandsperiode (hvis aktuelt) og en maksimumsløbetid på op til 360 måneder.
                                    
                                 
                     
                           
                              Indberetning og tilsigtede resultater
                           
                        
                        
                           Den finansielle formidler forsyner mindst hvert kvartal forvaltningsmyndigheden eller holdingfonden med informationer i standardiseret form og omfang.
                           Rapporten indeholder alle de relevante elementer for forvaltningsmyndigheden til opfyldelse af bestemmelserne i artikel 46 i forordning (EU) nr. 1303/2013.
                           Medlemsstaterne opfylder også deres indberetnings- og gennemsigtighedsforpligtelser i henhold til forordning (EU) nr. 651/2014.
                           Indikatorer skal bringes i overensstemmelse med de specifikke målsætninger for den relevante prioritet i det ESIF-program, der finansierer det finansielle instrument, og de forventede resultater af forhåndsvurderingen. De måles og indberettes mindst hvert kvartal for byudviklingsfonden og bringes som minimum i overensstemmelse kravene i forordning (EU) nr. 1303/2013. Ud over de fælles indikatorer for prioritetsaksen i ESIF-programmet kan der også nævnes andre indikatorer:
                           
                                       a)
                                    
                                    
                                       antal lån/finansierede projekter
                                    
                                 
                                       b)
                                    
                                    
                                       finansierede lånebeløb
                                    
                                 
                                       c)
                                    
                                    
                                       misligholdelser (antal og beløb)
                                    
                                 
                                       d)
                                    
                                    
                                       tilbagebetalte midler og indtjening
                                    
                                 
                     
                           
                              Evaluering af den økonomiske fordel ved programbidraget
                           
                        
                        
                           Den finansielle fordel ved det offentlige programbidrag til instrumentet overføres til de endelige modtagere, evt. under hensyntagen til de favorable finansieringsbetingelser, som det offentlige programbidrag giver byudviklingsfonden.
                           Den finansielle formidler nedsætter den samlede effektive rente (og lemper efter behov politikken vedrørende sikkerhedsstillelse), der opkræves hos de endelige modtagere i forbindelse med hvert støtteberettiget lån, der er med i porteføljen, hvilket afspejler de gunstige finansieringsbetingelser, som programbidraget yder byudviklingsfonden.
                           Dette princip skal komme til udtryk i finansieringsaftalen mellem forvaltningsmyndigheden eller holdingfonden og den finansielle formidler.
                        
                     «
         
            (*)  Kommissionens forordning (EU) nr. 651/2014 af 17. juni 2014 om visse kategorier af støttes forenelighed med det indre marked i henhold til traktatens artikel 107 og 108 (EUT L 187 af 26.6.2014, s. 1).
         
            (**)  Kommissionens gennemførelsesforordning (EU) nr. 821/2014 af 28. juli 2014 om gennemførelsesbestemmelser til Europa-Parlamentets og Rådets forordning (EU) nr. 1303/2013 for så vidt angår de detaljerede ordninger for overførsel og forvaltning af programbidrag, rapportering vedrørende finansielle instrumenter, tekniske karakteristika ved informations- og kommunikationsforanstaltninger vedrørende operationer og systemet til registrering og lagring af data (EUT L 223 af 29.7.2014, s. 7).
         
            (***)  Kommissionens delegerede forordning (EU) nr. 480/2014 af 3. marts 2014 om supplerende regler til Europa-Parlamentets og Rådets forordning (EU) nr. 1303/2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond (EUT L 138 af 13.5.2014, s. 5).
         
            (****)  Kommissionens henstilling 2003/361/EF af 6. maj 2003 om definitionen af mikrovirksomheder, små og mellemstore virksomheder (EUT L 124 af 20.5.2003, s. 36).
         Virksomhed med færre end 250 ansatte og en omsætning på mindre end 50 mio. EUR eller samlede aktiver på mindre end 43 mio. EUR; dvs. som ikke tilhører en gruppe, hvor disse grænser overskrides. »Som virksomhed betragtes enhver enhed, uanset dens retlige form, der udøver en økonomisk aktivitet«, jf. Kommissionens henstilling.
         
            (*****)  Følgende økonomiske sektorer betegnes samlet set som »sektorer med begrænsninger«:
         
                     a)
                  
                  
                     Ulovlige økonomiske aktiviteter: Enhver produktion, handel eller anden aktivitet, der er ulovlig ifølge lovgivningen eller forordninger i hjemlandet for den jurisdiktion, hvor produktionen, handelen eller aktiviteten finder sted.
                  
               
                     b)
                  
                  
                     Tobak og destillerede alkoholholdige drikkevarer: Produktion af og handel med tobak og destillerede alkoholholdige drikkevarer og dermed beslægtede produkter.
                  
               
                     c)
                  
                  
                     Produktion af og handel med våben og ammunition: Finansiering af produktion af og handel med våben og ammunition af enhver type. Denne begrænsning gælder ikke i det omfang, at disse aktiviteter er en del af eller et supplement til udtrykkelige EU-politikker.
                  
               
                     d)
                  
                  
                     Kasinoer: Kasinoer og tilsvarende virksomheder.
                  
               
                     e)
                  
                  
                     Begrænsninger vedrørende IT-sektoren: Forskning, udvikling eller tekniske applikationer vedrørende elektroniske dataprogrammer eller -løsninger, der i) specifikt er målrettet mod: a) at støtte enhver aktivitet, der indgår i sektorerne med begrænsninger, jf. litra d) ovenfor, b) internetspil og onlinekasinoer eller c) pornografi; eller som ii) har til formål at muliggøre ulovligt at a) trænge ind i elektroniske datanetværk eller b) downloade elektroniske data.
                  
               
                     f)
                  
                  
                     Begrænsninger vedrørende den biovidenskabelige sektor: Ved støtte til finansiering af forskning, udvikling eller tekniske applikationer angående: i) kloning af mennesker til forskning eller i terapeutisk øjemed eller ii) genetisk modificerede organismer (GMO'er).
                  
               
            (******)  Europa-Parlamentets og Rådets forordning (EU) nr. 508/2014 af 15. maj 2014 om Den Europæiske Hav- og Fiskerifond og om ophævelse af Rådets forordning (EF) nr. 2328/2003, (EF) nr. 861/2006, (EF) nr. 1198/2006 og (EF) nr. 791/2007 samt Europa-Parlamentets og Rådets forordning (EU) nr. 1255/2011 (EUT L 149 af 20.5.2014, s. 1).
         
            (*******)  Kommissionens gennemførelsesforordning (EU) nr. 821/2014 af 28. juli 2014 om gennemførelsesbestemmelser til Europa-Parlamentets og Rådets forordning (EU) nr. 1303/2013 for så vidt angår de detaljerede ordninger for overførsel og forvaltning af programbidrag, rapportering vedrørende finansielle instrumenter, tekniske karakteristika ved informations- og kommunikationsforanstaltninger vedrørende operationer og systemet til registrering og lagring af data (EUT L 223 af 29.7.2014, s. 7).
         
            (********)  Følgende økonomiske sektorer betegnes samlet set som »sektorer med begrænsninger«:
         
                     a)
                  
                  
                     Ulovlige økonomiske aktiviteter: Enhver produktion, handel eller anden aktivitet, der er ulovlig ifølge lovgivningen eller forordninger i hjemlandet for den jurisdiktion, hvor produktionen, handelen eller aktiviteten finder sted.
                  
               
                     b)
                  
                  
                     Tobak og destillerede alkoholholdige drikkevarer: Produktion af og handel med tobak og destillerede alkoholholdige drikkevarer og dermed beslægtede produkter.
                  
               
                     c)
                  
                  
                     Produktion af og handel med våben og ammunition: Finansiering af produktion af og handel med våben og ammunition af enhver type. Denne begrænsning gælder ikke i det omfang, at disse aktiviteter er en del af eller et supplement til udtrykkelige EU-politikker.
                  
               
                     d)
                  
                  
                     Kasinoer: Kasinoer og tilsvarende virksomheder.
                  
               
                     e)
                  
                  
                     Begrænsninger vedrørende IT-sektoren: Forskning, udvikling eller tekniske applikationer vedrørende elektroniske dataprogrammer eller -løsninger, der i) specifikt er målrettet mod: a) at støtte enhver aktivitet, der indgår i sektorerne med begrænsninger, jf. litra d) ovenfor; b) internetspil og onlinekasinoer eller c) pornografi; eller som ii) har til formål at muliggøre ulovligt at a) trænge ind i elektroniske datanetværk eller b) downloade elektroniske data.
                  
               
                     f)
                  
                  
                     Begrænsninger vedrørende den biovidenskabelige sektor: Ved støtte til finansiering af forskning, udvikling eller tekniske applikationer angående: i) kloning af mennesker til forskning eller i terapeutisk øjemed eller ii) genetisk modificerede organismer (GMO'er).